kalixlouiis/myanmar-wikipedia-corpus huggingface dataset:
ရွာနေရာကုတ်မှာ ၁၇၈၇၈၄ ဖြစ်သည်။
တောင်သူဌေးကုန်းရွာ ()သည် ပဲခူးတိုင်းဒေသကြီး (အရှေ့)၊ ပဲခူးခရိုင်၊ ဝေါမြို့နယ်၊ သူဌေးကုန်းကျေးရွာအုပ်စု၌ တည်ရှိသည်။
ရွာနေရာကုတ်မှာ ၁၇၈၈၁၅ ဖြစ်သည်။
တောစွန်းရွာ ()သည် ပဲခူးတိုင်းဒေသကြီး (အရှေ့)၊ ပဲခူးခရိုင်၊ ဝေါမြို့နယ်၊ သဘော့ကန်ကျေးရွာအုပ်စု၌ တည်ရှိသည်။
ရွာနေရာကုတ်မှာ ၁၇၈၇၄၁ ဖြစ်သည်။
တပင်ရွာ သည် ပဲခူးတိုင်းဒေသကြီး၊ ဝေါမြို့နယ် ရှိ ရွာတစ်ရွာ ဖြစ်သည်။
တောကြီးရွာ ()သည် ပဲခူးတိုင်းဒေသကြီး (အရှေ့)၊ ပဲခူးခရိုင်၊ ဝေါမြို့နယ်၊ တောကြီးကျေးရွာအုပ်စု၌ တည်ရှိသည်။
ရွာနေရာကုတ်မှာ ၁၇၈၇၇၈ ဖြစ်သည်။
၂၀၁၄ သန်းခေါင်စာရင်းအရ တောကြီးကျေးရွာအုပ်စုတွင် ကျား ၅၃၅ ဦး၊ မ ၆၂၂ ဦး၊ လူဦးရေ စုစုပေါင်း ၁၁၅၇ ဦးနေထိုင်သည်။
ညောင်သုံးခွရွာ ()သည် ပဲခူးတိုင်းဒေသကြီး (အရှေ့)၊ ပဲခူးခရိုင်၊ ဝေါမြို့နယ်၊ ညောင်သုံးခွကျေးရွာအုပ်စု၌ တည်ရှိသည်။
ရွာနေရာကုတ်မှာ ၁၇၈၇၅၃ ဖြစ်သည်။
ညောင်တုန်းရွာ သည် ပဲခူးတိုင်းဒေသကြီး၊ ဝေါမြို့နယ် ရှိ ရွာတစ်ရွာ ဖြစ်သည်။
ညောင်ခါးရှည်မြို့ ()သည် ပဲခူးတိုင်းဒေသကြီး (အရှေ့)၊ ပဲခူးခရိုင်၊ ဝေါမြို့နယ်၊ ညောင်ခါးရှည်ကျေးရွာအုပ်စု၌ တည်ရှိသည်။
ရွာနေရာကုတ်မှာ ၁၇၈၇၈၇ ဖြစ်သည်။
၂၀၁၄ သန်းခေါင်စာရင်းအရ ညောင်ခါးရှည်ကျေးရွာအုပ်စုတွင် ကျား ၃၇၁၀ ဦး၊ မ ၄၃၆၃ ဦး၊ လူဦးရေ စုစုပေါင်း ၈၀၇၃ ဦးနေထိုင်သည်။
ညောင်ကိုင်းရွာ ()သည် ပဲခူးတိုင်းဒေသကြီး (အရှေ့)၊ ပဲခူးခရိုင်၊ ဝေါမြို့နယ်၊ ညောင်ကိုင်းကျေးရွာအုပ်စု၌ တည်ရှိသည်။
ရွာနေရာကုတ်မှာ ၁၇၈၇၆၀ ဖြစ်သည်။
ကြာအင်းကုန်းရွာ ()သည် ပဲခူးတိုင်းဒေသကြီး (အရှေ့)၊ ပဲခူးခရိုင်၊ ကျောက်တံခါးမြို့နယ်၊ ကြာအင်းကုန်းကျေးရွာအုပ်စု၌ တည်ရှိသည်။
ရွာနေရာကုတ်မှာ ၁၇၉၀၇၃ ဖြစ်သည်။
၂၀၁၄ သန်းခေါင်စာရင်းအရ ကြာအင်းကုန်းကျေးရွာအုပ်စုတွင် ကျား ၂၇၄၉ ဦး၊ မ ၂၈၄၀ ဦး၊ လူဦးရေ စုစုပေါင်း ၅၅၈၉ ဦးနေထိုင်သည်။
ကိုးကား ကဏ္ဍ:ကျောက်တံခါးမြို့နယ်ရှိ ရွာများ။
အောက်ပါတို့သည် ၂၀၁၄ ခုနှစ် စုစုပေါင်း မျိုးပွားနှုန်းအရ မြန်မာနိုင်ငံရှိ မြို့များစာရင်း ဖြစ်သည်။
၂၀၁၄ ခုနှစ် သန်းခေါင်စာရင်းအရ အချက်အလက်များ ဖြစ်သဖြင့် နယ်မြေသတ်မှတ်မှုများမှာ လက်ရှိကာလ သတ်မှတ်မှုများနှင့် ကွဲလွဲနေနိုင်သည်။
အောက်ပါတို့သည် ဗုဒ္ဓဘာသာနှင့်ပတ်သက်သည့် အကျဉ်းချုပ်နှင့် လမ်းညွှန်ဖြစ်သည်။
ဗုဒ္ဓ ဂေါတမဗုဒ္ဓ ဂေါတမဗုဒ္ဓ တထာဂတ - မြတ်စွာဘုရား၊ ရှေးဘုရားတို့ကဲ့သို့ အလားရှိသော မြတ်စွာဘုရား ဟု အဓိပ္ပာယ်ရသည်။
မြတ်စွာဘုရားသည် တထာဂတ ဟူသည့်စကားဖြင့် ဘုရားရှင်ကို ရည်ညွှန်းပြောဆိုလေ့ရှိသည်။
သူအို သူနာ သူသေ ရဟန်း ဘုရားဂုဏ်တော်များ အရဟံ - ကိလေသာကင်းစင်၍ အမြတ်ဆုံး ပုဂ္ဂိုလ်ဖြစ်ခြင်း၊ လူ၊ နတ်၊ ဗြဟ္မာတို့၏ ပူဇော်အထူးကို ခံယူထိုက်တော်မူထိုက်သော မြတ်စွာဘုရား။
ဝိဇ္ဇာစရဏ သမ္ပန္နော - ဝိဇ္ဇာဉာဏ် ၃-ပါး(၈ပါး) ၊ စရဏ အကျင့် ၁၅ ပါးတို့နှင့် ပြည့်စုံတော်မူခြင်း၊ အကြီးဆုံး ဝိဇ္ဇာနှင့် အကောင်းဆုံး အကျင့်ရှိသူဖြစ်တော်မူသော မြတ်စွာဘုရား။
သုဂတော - အကျိုးရှိသော ဟုတ်မှန်သောစကားကိုသာ ကောင်းစွာဆိုတတ်သောမြတ်စွာဘုရား။
သတ္ထာဒေဝ မနုဿာနံ - လူ၊ နတ်၊ ဗြဟ္မာ သတ္တဝါအားလုံးတို့၏ ဆရာတစ်ဆူဖြစ်တော်မူသော မြတ်စွာဘုရား။
ဗုဒ္ဓ၏ လက္ခဏာတော် ဗုဒ္ဓခြေတော်ရာ ဗုဒ္ဓရူပ လာအိုနှင့် ထိုင်းနိုင်ငံတို့ရှိ ဗုဒ္ဓရုပ်ပွားတော်ပုံစံများ ဂေါတမဗုဒ္ဓသရုပ်ဖော် ရုပ်ရှင်ကားများ ဂေါတမဗုဒ္ဓ၏ အံဩဖွယ်များ ဂေါတမဗုဒ္ဓသီတင်းသုံးခဲ့သည့်နေရာများ ရောင်ခြည်တော်ခြောက်သွယ် နီလ ပီတ လောဟိတ ဩဒါထ မဉ္ဇိဋ္ဌ ပဘဿရ ဂေါတမဗုဒ္ဓ၏ မိသားစုဝင်များ သုဒ္ဓေါဒနမင်းကြီး (ခမည်းတော်) မယ်တော်မာယာ (မယ်တော်) ယသောဓရာ (ဇနီး) ရာဟုလာထေရ် (သား) မဟာပဇာပတိဂေါတမီ (မိထွေးတော်) နန္ဒ ( ဖအေတူ မအေကွဲ ညီအစ်ကို) အာနန္ဒာ (တစ်ဝမ်းကွဲ) အနုရုဒ္ဓါ (တစ်ဝမ်းကွဲ) ဒေဝဒတ် (တစ်ဝမ်းကွဲ) ဗောဓိသတ္တဂေါတမ၏ ဆရာများ အာလာရ ကာလာမရသေ့ - ဂေါတမဗုဒ္ဓအား ဈာန်ကျင့်စဉ်များကို သင်ကြားပြသပေးခဲ့သူ။
ဥဒကရာမပုတ္တရသေ့ - ဂေါတမဗုဒ္ဓအား ဈာန်ကျင့်စဉ်များကို သင်ကြားပြသပေးခဲ့သူ။
ဒေဝဒဟပြည့်ရှင်မင်းကြီး သုပ္ပဗုဒ္ဓ သည် ထေရဝါဒကျမ်းများနှင့် မဟာဝံသကျမ်းလာ မျိုးဆက်စာရင်းများအရ ဂေါတမဗုဒ္ဓနှင့် ယောက္ခမတော်စပ်သူလည်းဖြစ်၊ ဦးရီးတော် တော်စပ်သူလည်း ဖြစ်သည်။
Dictionary of Pali Proper Names သုပ္ပဗုဒ္ဓဟူသည့် အမည်ကို ထေရဝါဒစာပေများတွင် များပြားစွာ မကြာခဏဖော်ပြထားသည်ကို တွေ့နိုင်သည်။
ရင်းမြစ်များ မဟာဝံသကျမ်းအရ သုပ္ပဗုဒ္ဓသည် အဉ္စနမင်းနှင့် ယသောဓရာတို့၏ သားဖြစ်သည်။
သိဒ္ဓတ္ထမင်းသား၏ ကြင်ယာတော် ယသောဓရာနှင့် ဒေဝဒတ်တို့၏ ဖခင်တော်စပ်သူ ဖြစ်သည်။
ဂေါတမဗုဒ္ဓ၏ မယ်တော် မာယာဒေဝီနှင့် မိထွေးတော် မဟာပဇာပတိဂေါတမီတို့၏ မောင်တော်စပ်သူလည်း ဖြစ်ပြီး ဒဏ္ဍပါဏိ၏ ညီတော်စပ်သူ ဖြစ်သည်။
ဗုဒ္ဓ၏ မယ်တော်သည် မာယာဒေဝီဖြစ်သည့်အတွက် သုပ္ပဗုဒ္ဓသည် ဗုဒ္ဓ၏ ဦးရီးတော် တော်စပ်သည်။
ထို့အပြင် သုပ္ပဗုဒ္ဓ၏ သမီးတော် ယသောဓရာသည် သိဓတ္ထမင်းသား၏ ဇနီးဖြစ်လာသည့်အတွက်ကြောင့် ယောက္ခမလည်း တော်စပ်ပြန်သည်။
ဘဝဖြစ်စဉ် ထေရဝါဒစာပေများတွင် သမီးတော် ယသောဓရာကို သိဒ္ဓတ္ထမင်းသားက ထားပစ်ခဲ့သည်ကတစ်ကြောင်း၊ မြတ်စွာဘုရားအားသားတော်စပ်သူ ဒေဝဒတ်က ရန်ငြိုးထားသူဖြစ်သည်ကတစ်ကြောင်း၊ မိမိထက် ငယ်ရွယ်၍ တူတော်စပ်သူအား အရိုအသေမပေးလို၍ သုပ္ပဗုဒ္ဓမင်းကြီးသည် မြတ်စွာဘုရားအပေါ် အငြိုးထားလျက်ရှိသည်။
ထို့ကြောင့်ပင် တစ်နေ့သောအခါ၌ မြတ်စွာဘုရား ဆွမ်းခံကြွတော်မူသည့်အခါတွင် သုပ္ပဗုဒ္ဓသည် မြတ်စွာဘုရားဆွမ်းခံကြွမည့်လမ်းတွင် သောက်ပွဲစားပွဲများ ကျင်းပကာ မြတ်စွာဘုရား သွားခွင့်မရအောင် နှောင့်ယှက်တားမြစ်မှုများ လုပ်ဆောင်ခဲ့သည်။
ထိုအခါ မြတ်စွာဘုရားနှင့် နောက်ပါရဟန်းများတို့သည် ပြန်လှည့်လာခဲ့ကြသည်။
ထို့နောက်တွင် မြတ်စွာဘုရားသည် အသျှင်အာနန္ဒာအား"ဦးရီးတော် သုပ္ပဗုဒ္ဓသည် မြတ်စွာဘုရား၏ သွားရာလမ်းကို နှောင့်ယှက်သည့်အတွက် ထိုအကုသိုလ်ကြောင့် ခုနစ်ရက်ကြာပြီးနောက်တွင် ပြာသာဒ်ခြေရင်း လှေကားရင်း၌ မြေမြိုခံရလိမ့်မည်" ဟု မိန့်ကြားတော်မူခဲ့သည်။
ထိုအခါ သုပ္ပဗုဒ္ဓဘုရင်သည် မြတ်စွာဘုရား၏ မိန့်ကြားတော်မူခြင်းကို ကြားသိရပြီးနောက် ဘုံ (၇) ဆင့်ရှိသည့် ပြာသာဒ်ထက်တွင် နေကာ မြတ်စွာဘုရား၏ စကားတော်မမှန်အောင်နေ၍ မြတ်စွာဘုရားအား မုသားစကားပြောဆိုမှုဖြင့် စွပ်စွဲမှု စိတ်အကြံဖြစ်ကာ ထိုအတိုင်းဘုံခုနစ်ဆင့်ထက်တွင် နေထိုင်လေသည်။
သို့သော်လည်း ခုနစ်ရက်မြောက်နေ့၌ မင်းကြီး၏ စီးတော်မြင်းသည် လွတ်ထွက်သွားကာ မြည်ဟီး၍ သောင်းကျန်းနေသဖြင့် မင်းကြီးသည် သတိလက်လွတ်ဖြင့် မြင်းအား တားဆီးရန် ပြာသာဒ်ထက်မှအဆင်း လှေကားခြေရင်း၌ မြေမြိုခြင်းခံရကာ အဝီစိငရဲသို့ ရောက်ခဲ့ရသည်။
ကိုးကား ကဏ္ဍ:ဗုဒ္ဓဝင် ပုဂ္ဂိုလ်များ ကဏ္ဍ:ဂေါတမဗုဒ္ဓ မိသားစု။
သုပ္ပဗုဒ္ဓ အမည်ရှိသူများမှာ - သုပ္ပဗုဒ္ဓ (သောတာပန်)၊ ရာဇဂြိုဟ်မြို့တွင် မြတ်စွာဘုရားတရားဟောကြားတော်မူ၍ သောတာပန်အရိယာ ဖြစ်ခဲ့သူ။
သုပ္ပဗုဒ္ဓ (ဒေဝဒဟပြည့်ရှင်)၊ ဂေါတမဗုဒ္ဓ၏ ဦးရီးတော်နှင့် ယောက္ခတော်စပ်သူ။
ယသောဓရာနှင့် ဒေဝဒတ်တို့၏ ခမည်းတော်။
သုပ္ပဗုဒ္ဓသည် မြတ်စွာဘုရား၏ သာသာနာတော်တွင် သောတာပန်အရိယာဖြစ်ခဲ့သူတစ်ဦး ဖြစ်သည်။
https://suttacentral.net/ud5.3/my/pmt ဥဒါန်းပါဠိတော်၊ ၃-သုပ္ပဗုဒ္ဓကုဋ္ဌိသုတ် သုပ္ပဗုဒ္ဓ သုပ္ပဗုဒ္ဓသည် ရာဇဂြိုဟ်ပြည်၌ လူတကာတို့ထက် ဆင်းရဲသူ အထီးကျန်ချို့တဲ့သူ လူနူတစ်ဦး ဖြစ်သည်။
တရားနာကြားခြင်း အခါတစ်ပါး၌ မြတ်စွာဘုရားသည် ရာဇဂြိုဟ်ပြည့်ရှဉ့်နက်တို့အား အစာကျွေး၍ မွေးရာဖြစ်သော ဝေဠုဝန်ကျောင်း၌ သီတင်းသုံးနေတော်မူ၏။
ထိုအခါ၌ မြတ်စွာဘုရားသည် များစွာသော ပရိသတ်ခြံရံ၍ တရားဟောလျက်နေတော်မူ၏။
ထိုအခါ သုပ္ပဗုဒ္ဓလူနူသည် အဝေးမှနေ၍ တရားနာရန် စုဝေးနေသောလူအပေါင်းကို မြင်၍ ထိုအရပ်တွင် စားသောက်ဖွယ်များကို ဝေခြမ်းနေသည်ဟု ထင်ရာ သွားရောက်လေ၏။
ထိုအခါ မြတ်စွာဘုရားရှင် တရားဟောကြားတော်မူနေကြောင်း သိ၍ မိမိလည်း တရားနာရမူကောင်း၏ဟု အကြံဖြစ်၍ တရားနာလေသည်။
ထိုအခါ မြတ်စွာဘုရားသည် လူမျိုးစုံပါဝင်သော ပရိသတ်ကို စိတ်တော်ဖြင့် (ပရိသတ်) စိတ်ကို ပိုင်းခြားသိ၍ "ဤပရိသတ်၌ အဘယ်သူသည် တရားကို သိထိုက်သနည်း" ဟု နှလုံးသွင်းတော်မူ၏။
မြတ်စွာဘုရားသည် ထိုပရိသတ်၌ ထိုင်နေသော သုပ္ပဗုဒ္ဓလူနူကို မြင်၍ '"ဤပရိသတ်၌ သုပ္ပဗုဒ္ဓလူနူသည်တရားကို သိခြင်းငှါ ထိုက်၏" ဟု ကြံပြီးလျှင်သုပ္ပဗုဒ္ဓလူနူကို အကြောင်းပြု၍အစဉ်အတိုင်းသောတရားကို ဟောတော်မူ၏။
မြတ်စွာဘုရားရှင် ဟောကြားတော်မူသည့် တရားတော်ကို နာကြားရသဖြင့် သုပ္ပဗုဒ္ဓသည် ထိုနေရာ၌ပင် "ဖြစ်ခြင်းသဘောရှိသောတရားသည်ချုပ်ခြင်းသဘော ရှိ၏" ဟူသည့် သောတာပတ္တိမဂ်ဉာဏ် သည် ထင်ရှားဖြစ်ပေါ်၏။
ထို့နောက်တွင် သုပ္ပဗုဒ္ဓသည် မြတ်စွာဘုရားထံသို့ ချဉ်းကပ်၍ ဟု လျှောက်ထား၏။
သောတာပန်ဖြစ်ခြင်း ထို့နောက် သုပ္ပဗုဒ္ဓ သည် မြတ်စွာဘုရား၏ တရားစကားဖြင့် နှစ်သက်ဝမ်းမြောက်၍ နေရာမှ ထလျက်မြတ်စွာဘုရားကို ရှိခိုးပြီးလျှင်အရိုအသေပြုကာ ဖဲသွားလေ၏။
ထို့နောက်ဖဲသွား၍ မကြာမီပင် သုပ္ပဗုဒ္ဓလူနူကို နို့စို့နွားငယ်ရှိသော နွားမသည် ဝှေ့၍ သတ်လေ၏။
ထိုအခါ များစွာသော ရဟန်းတို့သည် မြတ်စွာဘုရားထံသို့ ချဉ်းကပ်၍ သုပ္ပဗုဒ္ဓလူနူ၏ လားရာဂတိကို မေးမြန်း လျှောက်ထားကုန်၏။
ထိုအခါ မြတ်စွာဘုရားသည် သုပ္ပဗုဒ္ဓသည် သံယောဇဉ်သုံးပါးတို့ကုန်ခြင်းကြောင့် ဖရိုဖရဲ ပျက်စီးကျရောက်ခြင်းသဘောမရှိသော ကိန်းသေမြဲသော အထက်မဂ်သုံးပါးလျှင်လဲလျောင်းရာရှိသော သောတာပန်ဖြစ်ကြောင်း မိန့်တော်မူ၏။
သုပ္ပဗုဒ္ဓ၏ ဝဋ်ကြွေး ထိုအခါ ရဟန်းတို့ သည် မြတ်စွာဘုရားအား "သုပ္ပဗုဒ္ဓသည် အဘယ်ကြောင့် လူတကာတို့ထက်ဆင်းရဲရခြင်း အထီးကျန်ရခြင်း ချို့တဲ့ရခြင်း ဖြစ်ရပါနည်း" ဟု မေးမြန်းလျှောက်ထား၏။
ထိုအခါ မြတ်စွာဘုရားသည် သုပ္ပဗုဒ္ဓ ၏ ဝဋ်ကြွေးကို အောက်ပါအတိုင်း ဟောကြားတော်မူခဲ့သည်။
သုပ္ပဗုဒ္ဓလူနူသည်ဤရာဇဂြိုဟ်ပြည်၌ပင် သူဌေးသား ဖြစ်ဖူး၏။
ထိုသူဌေးသားသည်ဥယျာဉ်သို့ ထွက်လတ်သော် (ရာဇဂြိုဟ်) မြို့သို့ ဆွမ်းခံဝင်သောတဂ္ဂရသိခီပစ္စေကဗုဒ္ဓါကို မြင်၍ ဤသူသည် အဘယ်သူနည်း လူနူသည်လူနူအဝတ်ဖြင့် လှည့်လည်၏ဟု ကြံစည်ပြီးလျှင်တံတွေးထွေးကာ အရိုအသေ မပြုဘဲ ဖဲသွား၏။
ထိုသူဌေးသားသည်ထိုကံ၏ အကျိုးကြောင့် အနှစ်အရာ အနှစ်အထောင်အနှစ်အသော င်းတို့ပတ်လုံး ငရဲ၌ ကျရောက်၏။
ထိုကံ၏ အကျိုးကြွင်းကြောင့် ပင်လျှင်ဤရာဇဂြိုဟ်ပြည်၌ လူတကာတို့ထက်ဆင်းရဲသော အထီးကျန်သော ချို့တဲ့သော လူနူဖြစ်၏။
ထို့နောက်မြတ်စွာဘုရားသည် သုပ္ပဗုဒ္ဓသည် တာဝတိံသာနတ်ပြည်သို့ ရောက်ရှိသွားကြောင်း မိန့်တော်မူ၏။
မြတ်စွာဘုရား၏ ဥဒါန်းစကား ထိုအခါ မြတ်စွာဘုရားသည် ဤအကြောင်းအရာကို သိတော်မူ၍ ထိုသိသောအချိန်၌ ဟု ဤဥဒါန်းကို ကျူးရင့်တော်မူ၏။
ကိုးကား ကဏ္ဍ:ဗုဒ္ဓဝင် ပုဂ္ဂိုလ်များ။
Makita Corporation () သည် စက်ကိရိယာများ ထုတ်လုပ်သော ဂျပန်ကုမ္ပဏီတစ်ခု ဖြစ်သည်။
၁၉၁၅ ခုနှစ် မတ်လ ၂၁ ရက်နေ့တွင် စတင်တည်ထောင်ခဲ့ပြီး ဂျပန်နိုင်ငံ၊ Anjō တွင် အခြေစိုက်သည်။
ဘရာဇီး၊ တရုတ်၊ ဂျပန်၊ မက္ကဆီကို၊ ရိုမေးနီးယား၊ ယူနိုက်တက်ကင်းဒမ်း၊ ဂျာမနီ၊ ဒူဘိုင်း၊ ထိုင်းနှင့် အမေရိကန်ပြည်ထောင်စုတို့တွင် စက်ရုံများ တည်ထောင်ထားသည်။
၂၀၁၂ ခုနှစ်တွင် နှစ်စဉ် ရောင်းချရမှုမှာ အမေရိကန်ဒေါ်လာ ၂.၉ ဘီလီယံထိ ရှိခဲ့သည်။
သမိုင်းကြောင်း Mosaburo Makita သည် Makita Electric Works ကို ၁၉၁၅ ခုနှစ်၊ မတ်လ ၂၁ ရက်နေ့တွင် Aichi စီရင်စုရှိ နာဂိုယာမြို့၌တည်ထောင်ခဲ့သည်။
ပထမကမ္ဘာစစ်ကာလတစ်လျှောက် စီးပွားရေးတိုးတက်မှုကြောင့် လျှပ်စစ်ဓာတ်အား လိုအပ်မှုကြီးထွားလာခြင်းအချိန်ဖြစ်သည်။
ကုမ္ပဏီသည် ပထမဦးဆုံးအဖြစ် အလင်းရောင်သုံးစက်ကိရိယာများ၊ မော်တာများနှင့်ထရန်စဖော်မာများကိုရောင်းချခြင်း နှင့် ပြုပြင်ခြင်းပြုလုပ်သောစက်ရုံငယ်လေးဖြစ်ပြီးအဖွဲ့ဝင် လေး ဦး သာရှိခဲ့သည်။
၁၉၃၅ ခုနှစ်တွင် ပထမ ဦး ဆုံးလျှပ်စစ်မီးစက်နှင့်မော်တာများကိုဆိုဗီယက်ယူနီယံသို့တင်ပို့ခဲ့သည်။
၁၉၃၈ ခုနှစ်တွင် Makita Electric Works, Inc. ကိုတည်ထောင်ခဲ့သည်။
ထိုအချိန်ကကုမ္ပဏီတွင်မတည်ငွေရင်း ယန်း ၁၈၀,၀၀၀၊ စုစုပေါင်းရှယ်ယာ ၃,၆၀၀ နှင့် ၀ န်ထမ်း ၉၄ ဦး ရှိသည်။
၁၉၄၅ ခုနှစ်တွင် လေကြောင်းစီးနင်းမှုကိုရှောင်ရှားရန်အတွက် Anjo-City, Sumiyoshi-Cho (လက်ရှိရုံးချုပ်ရှိရာမြို့) သို့စက်ရုံပြောင်းရွှေ့ခဲ့သည်။
၁၉၅၈ ခုနှစ်တွင် ဂျပန်နိုင်ငံတွင် ပထမ ဆုံးထုတ်ကုန်တစ်ခုဖြစ်သည့် လက်ကိုင်ရွေဘော်စက်များကိုစတင်ထုတ်လုပ်ခဲ့သည်။
၁၉၅၉ ခုနှစ်တွင် Power Tool Manufacturer အဖြစ်သို့စတင်အသွင်းပြောင်းပြီး လက်ကိုင်ရွေဘော်စက်များကို Australia နိုင်ငံသို့စ၍တင်ပို့ခဲ့သည်။
၁၉၆၉ ခုနှစ်တွင် 6500D Cordless Drill ပထမဦးဆုံး အားပြန်သွင်းနိုင်သော ဘယ်ထရီစွမ်းအင်သုံး ဖောက်စက်ကိုစတင်တီထွင်ခဲ့သည်။
၁၉၇၀ ခုနှစ်တွင် Makita U.S.A Inc အဖြစ် အမေရိကားတွင် စတင်တည်ထောင်ခဲ့ပြီးနောက် ကမ္ဘာနိုင်ငံအတော်များများတွင် စက်ရုံများ ကုမ္ပဏီများဖွင့်လှစ်ခဲ့သည်။
Makita Thiland Manufacturer စက်ရုံကို ၂၀၁၁ ခုနှစ်တွင် တည်ထောင်ခဲ့ပြီး Makita Corporation ၏ နောက်ဆုံး တည်ထောင်သောစက်ရုံတစ်ရုံဖြစ်သည်။
ကိုးကား ကဏ္ဍ:ဂျပန် အမှတ်တံဆိပ်များ ကဏ္ဍ:ဂျပန် ကုမ္ပဏီများ။
ဇီဝဗေဒသုံး မျိုးတူစု အုပ်စုခွဲပုံအားဖြင့်၊ မျိုးပေါင်းစု () သည် — လောက တစ်ခုခုအတွင်းရှိ ပိုမိုဆင်တူရာ မျိုးပေါင်း များကို ခြုံငုံကာ ခေါင်းစဉ်လိုက်ပေးထားခြင်း ဖြစ်၏။
အစဉ်အလာအရ ရုက္ခဗေဒဆိုင်ရာ အသုံးအနှုန်းတွင် ဒဗစ်ရှင်း သို့မဟုတ် မျိုးခွဲ (Division) ဟူသော ဝေါဟာရကို ဖိုင်လဲမ် (Phylum) အစားသုံးလေ့ရှိသည်။
အပြည်ပြည်ဆိုင်ရာ ရေညှိ၊ မှိုနှင့်အပင်များ အမည်ပေးခြင်း စည်းမျဉ်းတွင်မူ ၎င်းအသုံးအနှုန်းနှစ်ခုကို တူညီသည်ဟု လက်ခံထားသည်။
center|ဇီဝမျိုးရိုးခွဲခြားခြင်း အဓိကအဆင့်များ - နယ်ပယ်(Domain)၊ လောက(kingdom)၊ မျိုးပေါင်းစု(phylum)၊ မျိုးပေါင်း(class)၊ မျိုးစဉ်(order)၊ မျိုးရင်း(family)၊ မျိုးစု(genus)၊ မျိုးစိတ်(species)။
လီတါးဟဲ (;၁၉ ဧပြီ ၁၉၈၄ မွေး၊ အမည်ရင်း ဗျွန်းဒါဟဲ)သည် ကိုရီးယား ဩစတြေးလျ သရုပ်ဆောင် မင်းသမီး ဖြစ်သည်။
ကိုရီးယား ရုပ်သံဇာတ်လမ်းတွဲများ ဖြစ်သော ငါ့မိန်းကလေး(၂၀၀၅)၊ နှင်းဆီစိမ်း(၂၀၀၅)၊ ကျွန်လိုက်မုဆိုးများ(၂၀၁၀)၊ မစ် ရစ်ပလေ(၂၀၁၁)၊ ဟိုတယ်ဘုရင်(၂၀၁၄) တို့အပြင် တရုတ်ရုပ်သံ ဖြစ်သော တကယ့်အချစ်ကတော့(၂၀၁၂)၊ အလိုက်ဖက်ဆုံးစုံတွဲ(၂၀၁၆) တို့တွင် ပါဝင်သည့်အတွက် ထင်ရှားသည်။
လီတါးဟဲကို ကိုရီးယား၊ ဂျပန်၊ အင်္ဂလိပ်နှင့် တရုတ်ဘာသာစကားတို့ကို တတ်မြောက်ကျွမ်းကျင်သည့်အတွက် လူသိများကာ၊ တရုတ်ပြည်၌ ကျော်ကြားသည်။
တရုတ်ရုပ်သံဇာတ်လမ်းတွဲ၌ တရုတ်လို ကျင်လည်စွာ ပြောနိုင်သော ပထမဆုံး ကိုရီးယား မင်းသမီး ဖြစ်လာသည်။
ငယ်စဉ် ငယ်နာမည် ဗျွန်းဒါဟဲဟု သိသော လီတါးဟဲကို ၁၉၈၄ ဧပြီ ၁၉ က တောင်ကိုရီးယား ၊ ဆိုးလ်မြို့၌ မွေးသည်။
ငါးတန်းတွင်၊ မိသားစုလိုက် ဩစတြေးလျ၊ ဆစ်ဒနီသို့ အိမ်ပြောင်းသွားသည်။
ကျောင်းတက်စဉ် အပျိုပေါက်ဘဝတလျှောက် ပွဲတော်အမျိုးမျိုးတွင် ကိုရီးယား ရိုးရာအကကို ဖျော်ဖြေလေ့ရှိသောကြောင့် ကျောင်းဝယ် ကိုရီးယားကချေသည်အဖြစ် လူသိများသည်။
ဩစတြေးလျတွင် နှစ်ရှည်လများ နေထိုင်ကာ ပညာသင်ယူရာ အင်္ဂလိပ်နှင့် တရုတ်လို မွတ်သွားသည်။
ဘားဝုဒ် မိန်းကလေးအထက်တန်းကျောင်း၌ အခြေခံပညာ သင်ယူရာတွင်၊ ကျောင်းပိတ်ချိန်၌ လီသည် မိခင်နှင့်အတူ ကိုရီးယား ပြန်လာပြီး၊ သရုပ်ဆောင် အလုပ်ကို လုပ်ကိုင်သည်။
ယခုအခါ လီနှင့် မိခင်သည် ကိုရီးယား၌ နေထိုင်ကာ၊ ဖခင်နှင့် အစ်ကိုမှာ ဆစ်ဒနီ၌ နေဆဲ ဖြစ်သည်။
ကိုယ်ရေး ၂၀၁၃ ဒီဇင်ဘာတွင် သူမကို ဆယ်လီပြည့်တန်ဆာလောကအမှုကြီးတွင် ပါဝင်သည်ဟု လံကြုပ်ကောလာဟလ ဖြန့်သော အင်တာနက်အသုံးပြုသူများကို အသရေဖျက်မှုဖြင့် တရားမကြောင်း စွဲဆိုသည်။
အစွပ်စွဲခံရသည့် အနုပညာရှင်များတွင် လီမပါဝင်ဟု ဖော်ပြရင်း၊ အစိုးရရှေ့နေများက လီအား မဟုတ်တမ်းတရားစွဲချက်များကို ရှင်းလင်းပေးသည်။
၂၀၁၆ စက်တင်ဘာတွင် လီနှင့် အဆိုတော် Se7en တို့ တွဲနေသည်မှာ ၁ နှစ်ရှိပြီဟု ခိုင်လုံသော သတင်းတပုဒ်က ဆိုသည်။
ရုပ်ရှင်ရုပ်သံ ဆုနှင့် ဆန်ကာတင် ခုနှစ် ဆုပေးပွဲ အမျိုးအစား ဆန်ကာတင်လက်ရာ ရလဒ် ၂၀၀၁ 71st Miss Chunhyang Contest ၂၀၀၄ အမ်ဘီစီ ဒရာမာဆုပေးပွဲ အကောင်းဆုံး မျက်နှာသစ်မင်းသမီးဆု Lotus Flower Fairy ၂၀၀၅ 41st Baeksang Arts Awards အကောင်းဆုံးရုပ်သံမျက်နှာသစ်မင်းသမီးဆု အက်စ်ဘီအက်စ် ဒရာမာဆုပေးပွဲ Excellence Award, Actress in a Drama Special My Girl ၂၀၀၆ အက်စ်ဘီအက်စ် ဒရာမာဆုပေးပွဲ ထိပ်ဆုံး ကြယ်ပွင့် ၁၀ ဦး My Girl ၂၀၀၇ ကေဘီအက်စ် ဒရာမာဆုပေးပွဲ ထူးချွန်ဆု၊ ဇာတ်လမ်းတွဲတို မင်းသမီး Hello! Miss ၂၀၀၈ အမ်ဘီစီ ဒရာမာဆုပေးပွဲ ထူးချွန်ဆု၊ မင်းသမီး East of Eden အက်စ်ဘီအက်စ် ဒရာမာဆုပေးပွဲ ထူးချွန်ဆု၊ အထူးဒရာမာမင်းသမီး Robber ၂၀၀၉ ၄ကြိမ်မြောက် အာရှမော်ဒယ်ပွဲတော်ဆု လူသိများကြယ်ပွင့်ဆု ၂၀၁၀ 47th Savings Day Presidential Citation for Frugality တရုတ်ဖက်ရှင်ဆုပေးပွဲ အာရှဖက်ရှင်ဦးဆောင်သူ ကေဘီအက်စ် ဒရာမာဆုပေးပွဲ ထိပ်တန်းထူးချွန်ဆု၊ မင်းသမီး The Slave Hunters ထူးချွန်ဆု၊ ဒရာမာလတ် မင်းသမီး ဂျန်ဟွတ်နှင့်ပူးတွဲ အကောင်းဆုံး စုံတွဲဆု"Jang Hyuk scores top prize at KBS Drama Awards". 10Asia. 3 January 2011. ၂၀၁၁ ၆ကြိမ်မြောက် အာရှမော်ဒယ်ပွဲတော်ဆု အာရှကြယ်ပွင့်ဆု ယဟူး အာရှဘတ်ဇ်ဆု ကိုရီးယားထိပ်တန်း အမျိုးသမီးကြယ်ပွင့်ဆု ၁၉ကြိမ်မြောက် ကိုရီးယားယဉ်ကျေးမှုနှင့် ဖျော်ဖြေရေးဆု ဒရာမာတွင်သရုပ်ဆောင်သည့်အတွက် ဒေဆန်ဆုကြီး Miss Ripley ၂၀၁၁ အမ်ဘီစီ ဒရာမာဆုပေးပွဲ ထူးချွန်ဆု၊ ဇာတ်လမ်းတွဲတို မင်းသမီး ၂၀၁၂ တတိယကြိမ် LeTV ရုပ်ရှင်ရုပ်သံဆုပေးပွဲ အကောင်းဆုံး ရုပ်သံမင်းသမီးဆု Love Actually ၂၀၁၃ ၈ကြိမ်မြောက် အာရှမော်ဒယ်ပွဲတော်ဆုပေးပွဲ အာရှကြယ်ပွင့်ဆု ၂၀၁၃ ကေဘီအက်စ် ဒရာမာဆုပေးပွဲ ထူးချွန်ဆု၊ ဒရာမာလတ် မင်းသမီးဆု Iris II ၂၀၁၄ ၂၀၁၄ အမ်ဘီစီ ဒရာမာဆုပေးပွဲ ထူးချွန်ဆု၊ အထူးဒရာမာမင်းသမီးဆု Hotel King ကိုးကား ကဏ္ဍ:၁၉၈၄ မွေးဖွားသူများ ကဏ္ဍ:သက်ရှိထင်ရှားပုဂ္ဂိုလ်များ ကဏ္ဍ:တောင်ကိုရီးယား အမျိုးသမီး ရုပ်ရှင်သရုပ်ဆောင်များ။
ဇီဝဗေဒ မျိုးရိုးခွဲခြားခြင်းဆိုင်ရာအဆင့်များတွင် နယ်ပယ် (သို့) မျိုးဘုံစု ( သို့မဟုတ် သို့မဟုတ် )(လက်တင်။
regio ) သည် Carl Woeseနှင့် ပညာရှင်တစ်စုတို့ ဖန်တီးထားသော သုံးနယ်ပယ်ခွဲ မျိုးရိုးခွဲခြင်းစနစ်တွင် အမြင့်ဆုံးအဆင့် ဖြစ်သည်။
ဤအဆင့်ကို ဆူပါကင်းဒမ်း (superkingdom)၊ ရဲလ်မ် (realm) သို့မဟုတ် အဲမ်ပိုင်ယာ (empire)ဟုလည်း ခေါ်ကြသေးသည်။
ဇီဝမျိုးရိုးခွဲခြားခြင်းဆိုင်ရာ အဓိကအဆင့်များ၊ နယ်ပယ်(Domain)၊ လောက(kingdom)၊ မျိုးပေါင်းစု(phylum)၊ မျိုးပေါင်း(class)၊ မျိုးစဉ်(order)၊ မျိုးရင်း(family)၊ မျိုးစု(genus)၊ မျိုးစိတ်(species)။
|center နယ်ပယ်၏ ဝိသေသလက္ခဏာများ ကိုးကား ကဏ္ဍ:ဇီဝဗေဒ။
မိုလ်ဘိုင်းလ် စက်လည်ပတ်ရေး စနစ် ဆိုသည်မှာ ကွန်ပျူတာ စက်လည်ပတ်‌‌ရေး စနစ် ဖြစ်ပြီး အထူးသဖြင့် မိုဘိုင်းလ်များ တက်ဘလက်များ၊ စမတ်နာရီများ အတွက်ဖန်တီးထားသော စက်လည်ပတ်ရေးစနစ်ဖြစ်သည်။
ကဏ္ဍ:ကွန်ပျူတာ စက်လည်ပတ်ရေးစနစ် ကဏ္ဍ:လက်ကိုင်ဖုန်း။
အမိတာမိဖုရားကြီး သည် ယသောဓရာနှင့် ဒေဝဒတ်တို့၏ မယ်တော် ဖြစ်သည်။
ဒေဝဒဟပြည့်ရှင် သုပ္ပဗုဒ္ဓ၏ မိဖုရားကြီး ဖြစ်သည်။
မြန်မာ့စွယ်စုံကျမ်း၊ အတွဲ(၁၀) ကိုးကား ကဏ္ဍ:ဗုဒ္ဓဝင် ပုဂ္ဂိုလ်များ။
thumb|အော်ကာ (ဝေလသတ်ငါး)၏ သိပ္ပံအမည် - အော်စိုင်းနပ်စ် မျိုးစု၊ အော်ကာ မျိုးစိတ်၊ အော်စိုင်းနပ်စ် အော်ကာ(Orcinus orca) နှစ်လုံးသုံး အမည်ပေးစနစ် (Binomial nomenclature) သည် သက်ရှိမျိုးစုတို့၏ တရားဝင် အမည်ပေးစနစ်ဖြစ်ပြီး၊ အမည်တစ်ခုတွင် နှစ်ပိုင်းပါဝင်သည်။
ပထမပိုင်းသည် မျိုးစု (genus)ကို ရည်ညွှန်းပြီး၊ ဒုတိယပိုင်းသည် မျိုးစိတ် (species)ကို ရည်ညွှန်းသည်။
အင်္ဂလိပ်ဘာသာတွင် binominal nomenclature သို့မဟုတ် binary nomenclature ဟုလည်း ခေါ်ကြသေးသည်။
လက်တင်အမည် (Latin name) သို့မဟုတ် သိပ္ပံအမည် (scientific name) ဟုလည်း ရည်ညွှန်းကြသည်။
ဥပမာ၊ ခေတ်လူသားတို့သည် ဟိုမို (Homo) မျိုးစုဝင် ဖြစ်ပြီး၊ ဆေပီယန်စ် (sapiens) မျိုးစိတ်ဝင် ဖြစ်သည့်အတွက် ဟိုမို ဆေပီယန်စ် (Homo sapiens)ဟု ၎င်းကို အမည်ပေးခြင်း ဖြစ်သည်။
ဒိုင်နိုဆောအမျိုးတစ်ခုဖြစ်သည့် တိုင်ရဲန်နိုဆောရပ်စ် ရက်ခ်စ် (Tyrannosaurus rex) သည် လူသိအများဆုံး သိပ္ပံအမည်တစ်ခု ဖြစ်နိုင်သည်။
ဤအမည်ပေးစနစ်ကို ကားလ် လင်းနီးယပ် (L.)မှ သူ၏ "Species Plantarum" စာအုပ်တွင် ၁၇၅၃-ခုနှစ်တွင် တရားဝင် စတင်အသုံးပြုခဲ့သည်ကို တွေ့ရသည်။
သမိုင်းကြောင်း ခေတ်သစ် နှစ်လုံးသုံး အမည်ပေးစနစ် (binomial nomenclature) မတီထွင်မှီ သိပ္ပံအမည်တစ်ခုတွင် ယေဘုယျအများသုံးအမည် (generic name)တွင် အခြား ပိုအသေးစိတ်သော အမည်တစ်ခုဖြစ်စေ၊ များစွာဖြစ်စေ ပေါင်းစပ်ခေါ်ဝေါ်သည့် စကားလုံးအများသုံး အမည်ပေးစနစ် (polynomial nomenclature) ကို ဖွဲ့စည်းခဲ့သေးသည်။
အဆိုပါစနစ်တွင် မျိုးစိတ်နှစ်မျိုးသာ ပါဝင်သည့် ရိုးရှင်းသော သက်ရှိအုပ်စုတစ်ခုအား မျိုးစုအတွက် ရည်ညွှန်းဝေါဟာရတစ်လုံး၊ မျိုးစိတ်အတွက် ရည်ညွှန်းဝေါဟာရတစ်လုံး အသုံးပြုကာ ခွဲခြားသတ်မှတ်ရန် လွယ်ကူသည်။
သို့သော် မျိုးစိတ်များ ပိုမိုရှာဖွေတွေ့ရှိလာသည်နှင့်အမျှ အမည်များမှာ ပိုမိုရှည်လျားလာပြီး ခေါ်ဝေါ်အသုံးပြုရန် ပိုမိုခက်ခဲလာသည်။
ဥပမာ၊ ယနေ့ Plantago media အဖြစ်သိသောအပင်တစ်မျိုးကို အဖျားရှူးသွားသော ဘဲဥပုံ အရွက်ရင့်များ၊ ဆလင်ဒါပုံဆူး၊ အဖျားရှူးသွားသော ဆလင်ဒါပုံ ရွက်ထွက်ကြား အရိုးတန်ရှိ ပင်ပျော့ (Plantago foliis ovato-lanceolatus pubescentibus, spica cylindrica, scapo tereti)ဟု ဤစနစ်တွင် အမည်ပေးသည်။
Plantago mediaဟုခေါ်သော အပင်တစ်မျိုးBauhins မိသားစုဝင်များနှင့် အထူးသဖြင့် Caspar Bauhin (၁၅၆၀-၁၆၂၄)တို့သည် လက်တင်ဖော်ပြချက် ပါဝင်သော အမည်ရှည်များကို အများအားဖြင့် စကားလုံးနှစ်လုံးသာ ပါဝင်သောအမည်များသို့ ပြောင်းလဲခေါ်ဆိုခြင်းအားဖြင့် နှစ်လုံးသုံး အမည်ပေးစနစ် (binomial nomenclature) ဖြစ်ပေါ်လာရန် အရေးကြီးသောခြေလှမ်းကို စတင်ခဲ့ကြသည်။
ဆွီဒင်လူမျိုး ရုက္ခဗေဒပညာရှင်နှင့် ဆရာဝန် ကားလ် လင်းနီးယပ် (L.) (၁၇၀၇-၁၇၇၈)က သူ၏ ၁၇၅၃-ခုနှစ်ထုတ် "Species Plantarum" စာအုပ်တွင် အမည်ငယ် ("trivial name" သို့မဟုတ် nomen triviale)တစ်ခုကို ယေဘုယျအများသုံးအမည် (generic name သို့မဟုတ် genus name)၏ အနောက်တွင် ဆက်၍ရေးခြင်းအားဖြင့် စာအုပ်တစ်လျှောက်လုံး တသမတ်တည်းသုံးနှုန်းသွားခြင်းဖြင့် နှစ်လုံးသုံး အမည်ပေးစနစ် (binomial nomenclature)ကို တီထွင်ကာ အခြားဇီဝဗေဒပညာရှင်များက အတုခိုး အသုံးပြုနိုင်ရန် စတင်လမ်းဖွင့်ခဲ့သည်။
နှစ်လုံးသုံး အမည်ပေးစနစ် (binomial nomenclature) တီထွင်သူ ဆွီဒင်လူမျိုး ရုက္ခဗေဒပညာရှင်နှင့် ဆရာဝန် ကားလ် လင်းနီးယပ် (L.) (၁၇၀၇-၁၇၇၈) သက်ရှိအချို့၏ ပုံများနှင့် နှစ်လုံးသုံး အမည်ပေးစနစ်သုံး အမည်များ Erithacus rubecula superbus သို့မဟုတ် Erithacus superbus (the Tenerife robin or petirrojo)thumb|Magnolia hodgsonii ကိုးကား ကဏ္ဍ:ဇီဝဗေဒ။
thumb|သိဒ္ဓတ္ထမင်းသား နိမိတ်ကြီးလေးပါးအား မြင်တွေ့ရပုံ နိမိတ်ကြီးလေးပါး ဆိုသည်မှာ သိဒ္ဓတ္ထမင်းသားဘဝက လောက၏ မတည်မြဲမှု၊ ဒုက္ခများကို သိမြင်နားလည်ခဲ့သည့် အရာ လေးခု ဖြစ်သည်။
သမိုင်းများအရ သိဒ္ဓတ္ထမင်းသား၏ ဖခင်သည် သားဖြစ်သူအား အနာဂတ်နိမိတ်များအရ ဘဝ၏ ဒုက္ခများကို သိမြင်နားလည်သွားပါက ဘုရားဖြစ်မည်စိုးသည့်အတွက် နိမိတ်ကြီးလေးပါကို မမြင်မတွေ့ရအောင် နန်းတော်တွင် ထားခဲ့သည်။
သို့သော်လည်း သူသည် ပထမဆုံးနန်းတော်ပြင်ပသို့ လည်ပတ်သည့်အခါတွင် လူသားအားလုံး၏ ဆင်းရဲဒုက္ခများကို မြင်တွေ့ခဲ့ရကာ သတိသံဝေဂရ၍ ရသေ့ရဟန်းပြုပြီး ထိုဒုက္ခဆင်းရဲများမှ လွတ်မြောက်အောင် တောထွက်ကာ ရဟန်းပြုခဲ့သည်။
နိမိတ်ကြီးလေးပါး နောက်ခံသမိုင်း သုဒ္ဓေါဒနမင်းကြီးသည် သားဖြစ်သူအား မွေးဖွားပြီးနောက်တွင် ပုဏ္ဏားရှစ်ဦးအား သားငယ်၏ အနာဂတ်ကို နိမိတ်ဖတ်ဟောကြားစေခဲ့သည်။
ပုဏ္ဏားခုနစ်ဦးသည် မင်းသားသည် ဘုရား သို့မဟုတ် ကြီးမြတ်သည့်ဘုရင်တစ်ပါး ဖြစ်မည်ဟု ဆိုခဲ့သည်။
ကျန်တစ်ဦးဖြစ်သည့် ကောဏ္ဍညသည် ယုံကြည်မှုရှိရှိဖြင့် ကမ္ဘာလောကတွင် ဘုရားစင်စစ် ဧကန်ဖြစ်လိမ့်မည်ဟု ဆိုခဲ့သည်။
ထိုအခါ မင်းကြီးသည် သားဖြစ်သူအား ကြီးမြတ်သည့်မင်းတစ်ပါး ဖြစ်စေရန် ဆန္ဒရှိခဲ့ပြီးနောက်တွင် မင်းသားအား နန်းတော်အတွင်းတွင် လောကရှိ သာယာဖွယ်၊ နှစ်သက်ဖွယ်များဖြင့် ထားရှိခဲ့သည်။
ထိုကဲ့သို့ မင်းသားအား ထားရှိခြင်းဖြင့် မင်းသားသည် ထိုသာယာနှစ်သက်ဖွယ်ရာများကို ခံစားနေခြင်းဖြင့် မင်းသားအား လောက၏ အမှန်တရားကို ဖုံကွယ်ထားစေရန် ဖြစ်ပြီး တောထွက်ကာရဟန်းပြုမှုကို ကာကွယ်တားမြစ်ရန် ဖြစ်သည်။
နိမိတ်ကြီးများအား မြင်တွေ့ခြင်း မင်းသားသည် လူငယ်ဘဝကို နန်းတော်တွင်း၌ ဇိမ်ခံပစ္စည်းများ၊ ပျော်မွေ့စရာများဖြင့် ကုန်ဆုံးခဲ့ပြီး အသက် ၂၉ နှစ်အရွယ်ရောက်သည့်အခါတွင် နန်းတော်ပြင်ပသို့ ထွက်ကာ ပထမဆုံးအကြိမ် လည်ပတ်ခဲ့သည်။
နန်းတော်မှသည် မြို့ဆီသို့ သူသည် ဆန္ဒ မောင်းနှင်သည့် မြင်းရထားကို စီးကာ လည်ပတ်ခဲ့သည်။
ဤသို့ လည်ပတ်ရာတွင်ပင် သိဒ္ဓတ္ထမင်းသားသည် ပထမဦးဆုံးမြင်ကွင်းအဖြစ် သူအိုတစ်ဦးကို မြင်ခဲ့သည်။
မင်းသားအား အိုခြင်းသဘောတရားအား နိမိတ်ပြခြင်း ဖြစ်သည်။
ထိုသို့ မြင်သည့်အခါ မင်းသားသည် ဆန္ဒအား ထိုပုဂ္ဂိုလ်၏ အကြောင်းကို မေးမြန်းရာ ဆန္ဒက သတ္တဝါမှန်သမျှ အိုခြင်းတရားကို ကြုံတွေ့ရမည်ဖြစ်ကြောင်း ဖြေခဲ့သည်။
ဒုတိယအကြိမ် မင်းသားသည် နာမကျန်းဖြစ်နေသည့် သူတစ်ဦးကို မြင်ခဲ့သည်။
ဤတစ်ကြိမ်တွင်လည်း မင်းသားသည် အံ့အားသင့်ကာ ဆန္ဒအား မေးခဲ့ပြန်သည်။
ထိုအခါ ဆန္ဒက သတ္တဝါမှန်သမျှ ရောဂါဝေဒနာ ခံစားရမည် ဖြစ်ကြောင်း ဖြေကြားခဲ့သည်။
ဤတွင် မင်းသားသည် သတိသံဝေဂ ရခဲ့ပြန်သည်။
ထို့နောက်တွင် မင်းသားသည် တတိယအကြိမ်အဖြစ် သူသေအလောင်းတစ်ခုကို မြင်ပြန်ရာ ဆန္ဒသည် သေခြင်းတရားသည် မဖိတ်မခေါ်ဘဲ လူတိုင်းတွင် ကြုံတွေ့လာရမည့်အရာ ဖြစ်ကြောင်း ပြောကြားခဲ့သည်။
ထိုနိမိတ်ကြီးသုံးပါးကို မြင်တွေ့ရပြီးနောက် ဘဝတွင် ကြုံတွေ့လာရမည့် ဒုက္ခများကို ကြောက်ရွံ့တုန်လှုပ်မှုများ ဖြစ်ပေါ်ခဲ့သည်။
ထိုကဲ့သို့သော မနှစ်မြို့စရာကောင်းသော နိမိတ်သုံးခုကို မြင်ခဲ့ပြီးနောက်တွင် မင်းသားသည် လေးခုမြောက် နိမိတ်အဖြစ် လူသားတို့၏ ဒုက္ခဆင်းရဲဖြစ်ကြောင်း အမှန်တရားကို ရှာဖွေလေ့ကျင့်နေသည့် ရဟန်းတစ်ပါးကို မြင်ခဲ့သည်။
ထိုအခါ မင်းသား၏ စိတ်ထဲတွင် ဘဝများစွာမွေးဖွားဖြစ်ပေါ်မှုမှ ဆင်းရဲဒုက္ခတို့သည် ဖြစ်ပေါ်နေကြသည်ဟု သတိသံဝေဂရကာ ထိုရဟန်းကဲ့သို့ပင် တရားကျင့်ကြံရန် သန္ဓိဋ္ဌာန်ချခဲ့သည်။
နောက်ပိုင်း ထိုကဲ့သို့ နိမိတ်ကြီးလေးပါးကို မြင်တွေ့ခဲ့ပြီးနောက်တွင် သိဒ္ဓတ္ထမင်းသားသည် နန်းတော်ဆီသို့ ပြန်လာခဲ့သည်။
နန်းတော်ထဲတွင် ဖျော်ဖြေတင်ဆက်မည့် ကချေသည်အမျိုးသမီးများသည် မင်းသားအား ဖျော်ဖြကြသည်။
ထိုဖျော်ဖြေမှုအစအဆုံးတိုင်အောင် မင်းသားသည် သူကြုံတွေ့လာခဲ့သည့် သူအို၊ သူနာ၊ သူသေ၊ ရဟန်းဟူသည့် နိမိတ်လေးပါးကိုသာ စဉ်းစားတွေးတောနေခဲ့သည်။
မနက်ခင်းအစောပိုင်းရောက်သည့်အခါတွင် မင်းသားသည် ကချေသည်အမျိုးသမီးများသည် ဖရိုဖရဲ အိပ်မောကျနေသည်ကို မြင်တွေ့ခဲ့ရသည်။
ထိုမြင်ကွင်းကို မြင်ခဲ့သည့်အခါတွင် မင်းသားသည် ဆင်းရဲဒုက္ခတို့၏ ကုန်ဆုံးရန်ကို ရှာဖွေရန်အတွက် စိတ်ပိုင်းဖြတ်ခဲ့သည်။
(see article on book) နိမိတ်ကြီးလေးပါးကို မြင်တွေ့ပြီးနောက် ဤကဲ့သို့ ကချေသည်များ အိပ်ပျော်နေသည်ကို မြင်တွေ့ကာ မင်းသားသည် ဘဝ၏ ပကတိအမှန်တရားကို နားလည်သဘောပေါက်ခဲ့သည်။
ထို့နောက်တွင် သိဒ္ဓတ္ထမင်းသားသည် ကဏ္ဍကမြင်းကို စီးနင်းကာ ဆန္ဒလိုက်ပါ၍ နန်းတော်မှ ထွက်ခွာခဲ့သည်။
ထို့နောက်တွင် ဆန္ဒကို သူ၏ပစ္စည်းများ ပေးကာ နန်းတော်သို့ ပြန်လွှတ်လိုက်ပြီး သူ၏ ရဟန်းဘဝကို စတင်ခဲ့သည်။
နောက်ဆုံးတွင် မင်းသားသည် ဂေါတမဗုဒ္ဓဟူသည့် အမည်ဖြင့် လောက၌ ဘုရားစင်စစ် ဖြစ်ခဲ့သည်။
ကွဲပြားသည့် ဖော်ပြချက်များ အချို့မှတ်တမ်းများတွင် သိဒ္ဓတ္ထမင်းသားသည် သူအို၊ သူနာ၊ သူသေ၊ ရဟန်း ဟူသည့် နိမိတ်ကြီးလေးခုစလုံးကို ခရီးတစ်ခုတည်း၌ တစ်ရက်တည်းတွင် မြင်တွေ့ခဲ့သည်ဟု ဆိုကြသည်။
အခြားမှတ်တမ်းများတွင်မူ ခရီးလေးခုထွက်ရာမှ နိမိတ်ကြီးလေးခုကို မြင်တွေ့ခဲ့ရသည်ဟု ဆိုကြသည်။
အချို့သောသမိုင်းကြောင်းများတွင် မင်းသား၏ ဖခင်သည် သားဖြစ်သူအား ဆင်းရဲဒုက္ခများကို မသိမမြင်စေရန်အလို့ငှာ မင်းသားအား သာယာဖွယ်ဖြစ်နေအောင် ထားရှိကာ စောင့်ကြပ်ကာ ထားရှိသည်ဟု ဆိုကြသည်။
ကိုးကား ကဏ္ဍ:ဂေါတမဗုဒ္ဓ။
ဂရိဒဏ္ဍာရီတွင် ပါးဆီးယပ်စ် (, /ˈpɜːrsiəs, -sjuːs/; ဂရိ: Περσεύς) သည် မိုက်ဆီးနီနှင့် ပါးဆေးယစ်မင်းဆက်ကို တည်ထောင်သူဖြစ်သည်။
ဟဲရာကလီးဇ် မတိုင်မီကာလတွင် ကဒ်မက်စ် နှင့် ဘာလဲ့ရာဖန် တို့နှင့်အတူ အကြီးကျယ်ဆုံး ဂရိသူရဲကောင်းများတွင်ပါဝင်၍ မိစ္ဆာကောင်များကို သုတ်သင်သူလည်း ဖြစ်၏။
Kerenyi, Karl, 1959. The Heroes of the Greeks (London: Thames and Hudson) p. 75. ဂေါ်ဂန် မက်ဒူဆာကို ဆက်ရီဖို့စ်ကျွန်းရှင် ပေါလီဒက်တီးဇ်အတွက် သုတ်သင်ခေါင်းဖြတ်ခဲ့ကာ ပင်လယ်မိစ္ဆာ ဆီးတပ်စ်၏ အန္တရာယ်မှ အန်ဒရောမစ်ဒါကို ကယ်ဆယ်ခဲ့သည်။
ဇုစ်နတ်မင်းနှင့် လူသား အမျိုးသမီး ဒန်နေယီးတို့၏ သားဖြစ်ပြီး ဟဲရာကလီးဇ်၏ ဘိုးဘေးနှင့် ညီအကို (ဖအေတူ အမေကွဲ) တော်စပ်သူတစ်ဦးဖြစ်သည်။
ကိုးကား ကဏ္ဍ:ဂရိ ဒဏ္ဍာရီလာ သူရဲကောင်းများ။
နာရဒမြတ်စွာဘုရား ပရိနိဗ္ဗာန်ဝင်စံတော်မူပြီးသည့်နောက်(အ, ပ, နာ,)ဘုရားသုံးဆူပွင့်တော်မူရာ ဝရကမ္ဘာကြီးတရွေ့ရွေ့ ကုန်ဆုံး ပျက်စီးသွားတော့သည်။
ထိုမှနောက်၌ ဘုရားမြတ်စွာပွင့်ထွန်းခြင်းမရှိသော ဘုရားမှ ဆိတ်သုဉ်းသော သုညကမ္ဘာပေါင်းအသင်္ချေကို ရုစိအသင်္ချေဟုခေါ်ဆိုသည်။
သုညကမ္ဘာ လွန်မြောက်၍ ဤကမ္ဘာမှ ပဋိလောမ ပြန်ရေတွက်သော် ကမ္ဘာ(၁၀၀, ဝဝဝ) တစ်သိန်း ထက်ဖြစ်သော ကမ္ဘာ၌ ဘုရားတစ်ဆူသာပွင့်သော သာရကမ္ဘာ၌ ပဒုမုတ္တရဘုရားတစ်ဆူ ပွင့်တော်မူသည်။
ဖြစ်စဉ်တော် ပဒုမုတ္တရ မြတ်စွာအလောင်းတော်သည် ပါရမီ(၁၀)ပါးကျင့်ပွားပြီးနောက် နတ်တို့စည်းစိမ်ကို ခံစားရာမှ လူပြည်သို့ ဆင်းသက်လာ၍ ဟံသာဝတီ နေပြည်တော်တွင် အာနန္ဒာမင်းကြီး၏ မိဖုရားကြီး သုဇာတာဒေဝီမဟေသီမှ ဟံသာဝတီ မင်္ဂလာ ဥယျာဉ်တော်ဝယ် အလောင်းတော်မင်းသားကို ဖွားမြင်ခဲ့သည်။
သားတော်ဖွားစဉ် ထက်ကောင်းကင်မှ ပဒုမ္မာကြာမိုး ရွာသွန်း ဖြိုးချခြင်းကြောင့် နာမကရဏမင်္ဂလာပြုရာတွင် ပဒုမုတ္တရမင်းသားဟုမှည့်ခေါ်ကြသည်။
အလောင်းတော်မင်းသားအရွယ်ရောက်လျှင် ဝသုဒတ္တာဒေဝီမိဖုရားနှင့် အတူ နရဝါဟန၊ ယသဝါဟန၊ ဝသဝတ္တီ နန်းမသုံးဆောင်၌ ဥတုသုံးလီ မျှညီစံပျော်ကာ ဥတ္တရမည်သော မင်းသားဖွားသည်အထိ နှစ်ပေါင်း(၁၀, ဝဝဝ) တစ်သောင်းကာလပတ်လုံး ရွှေနန်းစည်းစိမ်ကို ခံစားစံစားတော်မူသည်။
ထိုသို့စံပျော်နေရာမှ ဥယျာဉ်ထွက်စဉ်အခါ နိမိတ်ကြီးလေးပါး မြင်တွေ့ရလျှင် ထိတ်လန့်ခြင်းသံဝေဂရ၍ စံမြန်းရာ နန်းပြာဿာဒ် ယာဉ်ပျံဖြင့်တောထွက်တော်မူသည်။